Diakonie – Gereformeerde Kerk Centurion
Artikels wat deur die diakonie geplaas word
Gepubliseer op Mei 15, 2020 Junie 19, 2020
Die Diakonie se Skep Hoop fonds
(Last updated on Junie 19th, 2020)
Die diakonie voel geroepe om, gegewe die uitdagings wat ons land en gemeente met die huidige COVID-19 pandemie in die gesig staar, ook die diakonale werk binne ons gemeente te versterk.
Die taak van die diakonie is om in die gemeente van Christus die diens van gemeenskapsbeoefening en liefdesbelewing te onderhou, te bevorder en uit te bou as die konkrete belewing van die liefdesgemeenskap tussen die kinders van God. Hierdie is dus 'n liefdevolle meelewing oor die hele gemeente, ter ondersteuning van mekaar in nood.
Daarom begin die diakonie met die "Skep Hoop Fonds". Die naam "Skep Hoop" kom uit Romeine 5 waar Paulus die gemeente aanspoor om te roem in die hoop op God se heerlikheid, om te volhard in verdrukking, omdat dit lydsaamheid en beproefdheid en hoop voortbring en hierdie hoop sal nie beskaam nie.
Gepubliseer op Februarie 21, 2019 Februarie 21, 2019
Gepubliseer op September 9, 2018 Februarie 21, 2019
Eljada Huis 6 September 2018
(Last updated on Februarie 21st, 2019)
6 September 2018(14)
Waarlik 'n voorreg om met ander te gesels oor die Here en wat Hy vir ons doen. Hierdie was 'n dolle week van dink en doen en dankbaarheid onbeskryflik groot.
Maandag het ons gaan patats laai in East Lynn waar bykans 14ton afgelaai is. Bevoorreg soos altyd het ons ook 'n uitnodiging ontvang om te gaan haal soveel ons wil. Dadelik het elke individu en ander instansies se name in my kop gerol om seker te maak dat soveel moontlik ander swaarkry mense ook voordeel kan trek. Hierdie onbekende donateur het hierdeur ontelbare mense 'n stukkie kos op die tafel gegee. Eljada Huis het 40kg verwerk en gevries en verder vir bykans 500 mense kon gee. Dit is nogal die pienk patat en gevul met baie meer vitamines as die wit een. Selfs my hondjies het van die afval stukkies begin vreet en dit baie geniet. Ja wanneer die nood op sy hoogste is tree God self in om te voorsien. Ons dank Hom daarvoor.
Ons opedag verlede Saterdag het weer 'n heerlike kuier oggend geword en ek wil elkeen wat hier was weereens bedank vir die moeite wat hulle gedoen het. Om met medegelowiges oor die Eljada Huis te praat is altyd vir my die hoogtepunt van elke dag. Om ook vir almal wat betrokke is deur veral gebed, kos, kontant, klere en ander lewensmiddele wil ek my opregte dank uitspreek.
Ons het 'n skootrekenaar gekry en was die man se oë vol trane toe ek hom vertel. Hulp vir die jongman wat verder wil studeer wat nie kan verstaan dat ons soveel het om te gee net omdat ons in volkome afhanklikheid leef en werk hier nie. Ek het vir hom gesê dat solank dit nodig sal wees vir hom om sy studie te voltooi sal ons hulle ondersteun met kos, klere en ander behoeftes en die onbegryplikheid in sy oë wat met trane gevul was het my weer laat besef hoe groot ons God is. Dankie Vader. Amen
Ons was gister by oom tandmaker en die 4 wat hy na gekyk het moet nou eers tande laat trek en stop en skoonmaak voordat hy kan begin. Ek sal julle op hoogte soos die behoefte vir die maak van die tande en draadjies verbykom. Dankie reeds daarvoor.
Ons dogter is baie goed versorg vir haar leirskapskamp in Oktober en wil ek aan die onbekende borge weereens my dank uitspreek.
Ons het 'n groot behoefte aan klere vir die Koningskinders by GK Daspoort. Saterdag 15 September is daar 'n werwingsdag om meer kinders en ouer betrokke te kry. Ek is self 'n Daspoorter en wil graag help.
Twee dogters wat by 'n spesiale skool is se skoolsakke is flenters. Sal waardeer as ons dalk vir hulle nuwe tasse kan gee. Onderskeidelik 16 en 15 jaar oud dus 'n tas wat baie kan akkommodeer. Dankie by voorbaat.
Ek vra ook vir appelbokse en kratte want baie van die wat ek gehad het is in die brand verwoes. So ook 2 van ons staaltafels. Baie dankie.
Ek herhaal my versoek van verlede week:
Ja ons bly steeds in die NOOD vir suiker, koffie, pasta, boksmelk, nie-bederfbare blikkies of pakkies, tee, ontbytpap, broodsmere, en toiletware. Ek wil graag weer die voorstel of uitdaging rig vir elke gemeentelid om net EEN blikkie, bottel of pakkie elke Sondag by die kerk af te gee. As al die lidmate dit doen van al die gemeentes sal ek nooit weer hoef te noem dat daar 'n NOOD by Eljada Huis is nie en sal die kaste kreun van oorloop. Elkeen wat 'n pakkie kos hier wegdra WEET dit kom nie uit ons hande nie maar van BO. Amen.